बुलंदशहर में गैंगरेप पीड़ित एक महिला पर चार लोगों द्वारा एसिड फेंके जाने की खबर है। महिला का आरोप है कि जिन लोगों ने उसपर एसिड फेंका वे पहले उसका बलात्कार भी कर चुके थे। महिला का कहना है कि चारों ने एसिड इसलिए फेंक दिया क्योंकि उसने उनपर लगाए गए रेप के आरोपों को हटवाने से मना कर दिया था। यह घटना रविवार (25 सितंबर) की है। एसिड फेंकने की शिकायत महिला के पति और उसने ही लिखवाई है। 30 साल की उस महिला के चेहरे और गर्दन पर जले के निशान है। फिलहाल जिले के ही एक हॉस्पिटल में उसका इलाज चल रहा है। महिला के पति के मुताबिक, 9 अगस्त को महिला का बलात्कार हुआ था। उन लोगों की शिकायत के बाद लोकल कोर्ट के कहने पर पुलिस ने 2 सितंबर को FIR दर्ज की थी। शख्स ने पुलिस पर भी गंभीर आरोप लगाए थे। उसने कहा था कि पुलिस जानबूझ उसकी शिकायत दर्ज नहीं कर रही। यह घटना कोतवाली थाने के पास ही हुई थी।